CELEX: C2005/229/08
Language: lv
Date: 2005-09-17 00:00:00
Title: Lieta C-206/05: Prasība pret Zviedrijas Karalisti, ko Eiropas Kopienu Komisija iesniedza 2005. gada 11. maijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/4
            
         Prasība pret Zviedrijas Karalisti, ko Eiropas Kopienu Komisija iesniedza 2005. gada 11. maijā
   (Lieta C-206/05)
   (2005/C 229/08)
   tiesvedības valoda — zviedru
   Eiropas Kopienu Tiesā 2005. gada 11. maijā izskatīšanai ir iesniegta prasība pret Zviedrijas Karalisti, ko cēla Eiropas Kopienu Komisija, kuru pārstāv Frīdrihs Erlbahers [Friedrich Erlbacher] un Knuts Simonsons [Knut Simonsson], pārstāvis, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka kā nosacījumu ērzeļu izmantošanai pavairošanas nolūkā ar ķēvēm, kas pieder citam īpašniekam, ieviešot valsts tiesiskajā regulējumā pienākumu noteikt Zviedrijā vaislas ērzeļu ģenētisko vērtību, Zviedrijas Karaliste nav izpildījusi pienākumus, ko tai uzliek, pirmkārt, Padomes 1990. gada 26. jūnija Direktīvas 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem, 3. pants un, otrkārt, EKL 28. pants;
            
         
               2)
            
            
               piespriest Zviedrijas Karalistei atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka Zviedrijas tiesību aktos paredzētais pienākums noteikt Zviedrijā vaislas ērzeļu ģenētisko vērtību kā nosacījums šo ērzeļu izmantošanai pavairošanas nolūkā ar ķēvēm, kas pieder citam īpašniekam, rada ierobežojumu Kopienas iekšējai tirdzniecībai ar zirgu dzimtas dzīvniekiem.
   Fakts, ka Direktīva 90/427/EEK vai lēmumi, kas pieņemti, pamatojoties uz šo direktīvu, neparedz ģenētiskās vērtības novērtēšanas metodes, nenozīmē, ka dalībvalstij ir tiesības ieviest šādu prasību. Zviedrijas prasība novērtēt ģenētisko vērtību nav attaisnojama arī, pamatojoties uz EKL 30. pantu, sakarā ar dzīvnieku veselības vai dzīvības aizsardzību. Komisija uzskata, ka Zviedrijas Karalistes nosacījums novērtēt ģenētisko vērtību šķiet drīzāk ieviests, lai uzlabotu konkrētās sugas iezīmes, nevis aizsargātu zirgu dzimtas dzīvnieku veselību vai dzīvību.